(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

Κ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ A΄

ΣΥΝΕΔΡΙΑΣΗ ΡΠ΄

Τετάρτη, 28 Αυγούστου 2024

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Άδεια απουσίας των Βουλευτών κ.κ. Μ. Χουρδάκη και Σ. Κυριάκη , σελ.
2. Ανακοινώνεται ότι ο Βουλευτής κ. Όθωνας Ηλιόπουλος με την από 10 Αυγούστου 2024 επιστολή του προς τον Πρόεδρο της Βουλής μάς γνωστοποιεί την παραίτησή του από το βουλευτικό αξίωμα, σελ.
3. Ο Υπουργός Δικαιοσύνης διαβίβασε στη Βουλή σύμφωνα με το άρθρο 86 του Συντάγματος και τον ν. 3126/2003 «Ποινική ευθύνη Υπουργών», όπως ισχύουν την 27η-8-2024, ποινική δικογραφία που αφορά στον πρώην Υφυπουργό Πολιτικής Προστασίας και Διαχείρισης Κρίσεων κ. Νικόλαο Χαρδαλιά, σελ.
4. Ανακοινώνεται ότι ο Πρόεδρος της Κοινοβουλευτικής Ομάδας του ΠΑΣΟΚ - Κινήματος Αλλαγής κ. Νικόλαος Ανδρουλάκης κατέθεσε αίτημα για διεξαγωγή Προ Ημερησίας Διατάξεως συζήτησης, σύμφωνα με το άρθρο 143 του Κανονισμού της Βουλής, σε επίπεδο Προέδρων Κοινοβουλευτικών Ομάδων, με αντικείμενο τις πρόσφατες καταστροφικές πυρκαγιές, τις συνέπειές τους στους κατοίκους και τις περιοχές που επλήγησαν, τον σχεδιασμό για την αποκατάσταση της οικονομικής και κοινωνικής ζωής των περιοχών αυτών, την απουσία αποτελεσματικών σχεδίων πρόληψης και αντιμετώπισης των δασικών πυρκαγιών και τις κατεπείγουσες αλλαγές στο σύστημα πολιτικής προστασίας, ώστε να καταστεί λειτουργικό και αποτελεσματικό με την εκπόνηση σύγχρονων σχεδίων που θα απαντούν στα νέα δεδομένα της κλιματικής αλλαγής, σελ.
5. Ανακοινώνεται επιστολή που απέστειλε η Γραμματέας της Κοινοβουλευτικής Ομάδας του ΣΥΡΙΖΑ-Προοδευτική Συμμαχία κ. Θεοδώρα Τζάκρη προς τον Πρόεδρο της Βουλής με την οποία ενημερώνει ότι η Κοινοβουλευτική Ομάδα εξέλεξε κατά πλειοψηφία τον κ. Νίκο Παππά, Βουλευτή Αθηνών Β3' Νοτίου Τομέα, ως Πρόεδρο της Κοινοβουλευτικής Ομάδας, την κ. Τζάκρη Θεοδώρα, Βουλευτή Πέλλας, ως Γραμματέα της Κοινοβουλευτικής Ομάδας και τον κ. Αθανάσιο Μωραΐτη, ως Διευθυντή της Κοινοβουλευτικής Ομάδας ενώ ως Κοινοβουλευτικοί Εκπρόσωποι ορίζονται: πρώτος ο κ. Γαβρήλος Γεώργιος, Βουλευτής Αργολίδας, δεύτερη η κ. Ειρήνη Κασιμάτη, Βουλευτής Β' Πειραιά και ο κ. Σαρακιώτης Ιωάννης, Βουλευτής Φθιώτιδας, σελ.
6. Επί διαδικαστικού θέματος, σελ.

ΠΡΟΕΔΡΕΥΟΝΤΕΣ

ΓΕΡΟΒΑΣΙΛΗ Ο., σελ.

ΟΜΙΛΗΤΕΣ

Α. Επί διαδικαστικού θέματος:
 ΓΕΡΟΒΑΣΙΛΗ Ό. , σελ.

ΠΡΑΚΤΙΚΑ ΒΟΥΛΗΣ

Κ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ ΡΠ΄

Τετάρτη 28 Αυγούστου 2024

Αθήνα, σήμερα στις 28 Αυγούστου 2024, ημέρα Τετάρτη και ώρα 10.00΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία της Δ΄ Αντιπροέδρου αυτής κ. **ΟΛΓΑΣ ΓΕΡΟΒΑΣΙΛΗ**.

**ΠΡΟΕΔΡΕΥΟΥΣΑ (Όλγα Γεροβασίλη):** Κυρίες και κύριοι συνάδελφοι, αρχίζει η συνεδρίαση.

(Σύμφωνα με την από 31-7-2024 εξουσιοδότηση του Σώματος επικυρώθηκαν με ευθύνη του Προεδρείου τα Πρακτικά της ΡΟΘ΄ συνεδριάσεώς του, της Τετάρτης 31 Ιουλίου 2024, σε ό,τι αφορά την ψήφιση στο σύνολο του σχεδίου νόμου: «Αναδιάρθρωση της Ελληνικής Εταιρείας Συμμετοχών και Περιουσίας και των θυγατρικών της και λοιπές διατάξεις»)

Κυρίες και κύριοι συνάδελφοι, θα ήθελα να σας ανακοινώσω ότι ο Βουλευτής κ. Όθωνας Ηλιόπουλος με την από 10 Αυγούστου 2024 επιστολή του προς τον Πρόεδρο της Βουλής μάς γνωστοποιεί την παραίτησή του από το βουλευτικό αξίωμα.

Η εν λόγω επιστολή θα καταχωριστεί στα Πρακτικά της σημερινής συνεδρίασης.

(Η προαναφερθείσα επιστολή καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ. 3-5)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΟΥΣΑ (Όλγα Γεροβασίλη):** Έχω την τιμή να ανακοινώσω στο Σώμα ότι ο Υπουργός Δικαιοσύνης διαβίβασε στη Βουλή σύμφωνα με το άρθρο 86 του Συντάγματος και τον ν.3126/2003 «Ποινική ευθύνη των Υπουργών», όπως ισχύουν την 27η-8-2024, ποινική δικογραφία που αφορά στον πρώην Υφυπουργό Πολιτικής Προστασίας και Διαχείρισης Κρίσεων κ. Νικόλαο Χαρδαλιά.

Επίσης, έχω την τιμή να ανακοινώσω στο Σώμα ότι ο Πρόεδρος της Κοινοβουλευτικής Ομάδας του ΠΑΣΟΚ - Κινήματος Αλλαγής κ. Νικόλαος Ανδρουλάκης κατέθεσε αίτημα για διεξαγωγή προ ημερησίας διατάξεως συζήτησης, σύμφωνα με το άρθρο 143 του Κανονισμού της Βουλής, σε επίπεδο Προέδρων Κοινοβουλευτικών Ομάδων, με αντικείμενο τις πρόσφατες καταστροφικές πυρκαγιές, τις συνέπειές τους στους κατοίκους και τις περιοχές που επλήγησαν, τον σχεδιασμό για την αποκατάσταση της οικονομικής και κοινωνικής ζωής των περιοχών αυτών, την απουσία αποτελεσματικών σχεδίων πρόληψης και αντιμετώπισης των δασικών πυρκαγιών και τις κατεπείγουσες αλλαγές στο σύστημα πολιτικής προστασίας, ώστε να καταστεί λειτουργικό και αποτελεσματικό με την εκπόνηση σύγχρονων σχεδίων, που θα απαντούν στα νέα δεδομένα της κλιματικής αλλαγής.

Επίσης, έχουμε αίτημα ολιγοήμερης άδειας στο εξωτερικό του Βουλευτή Α΄ Θεσσαλονίκης κ. Μιχαήλ Χουρδάκη: «Με την παρούσα αιτούμαι ολιγοήμερη άδεια απουσίας, ήτοι από 5 έως 10 Σεπτεμβρίου του 2024, για τη συμμετοχή μου ως ομιλητής - εκπαιδευτής σε επιστημονική εκδήλωση στο εξωτερικό».

Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Όλγα Γεροβασίλη):** Συνεπώς η Βουλή ενέκρινε τη ζητηθείσα άδεια.

Επίσης, ο Βουλευτής Πρέβεζας της Νέας Δημοκρατίας κ. Σπυρίδων Κυριάκης αιτείται άδειας, προκειμένου να απέχει από τα κοινοβουλευτικά καθήκοντα κατά την περίοδο από 28 Αυγούστου έως 6 Σεπτεμβρίου του 2024, λόγω συμμετοχής του στο Φόρουμ Φιλικών Ανταλλαγών του 2024 «Ανταλλαγές μεταξύ Νομοθετών», που θα πραγματοποιηθεί στην Κίνα από 29 Αυγούστου έως 5 Σεπτεμβρίου του 2024.

Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Όλγα Γεροβασίλη):** Συνεπώς η Βουλή ενέκρινε τη ζητηθείσα άδεια.

Παρακαλείται ο κύριος Γραμματέας να ανακοινώσει τις αναφορές προς το Σώμα.

(Ανακοινώνονται προς το Σώμα από τον Γραμματέα της Βουλής κ. Γεώργιο Βρεττάκο, Βουλευτή Β΄ Πειραιώς, τα ακόλουθα:

Α. ΚΑΤΑΘΕΣΗ ΑΝΑΦΟΡΩΝ

(Να μπουν οι αναφορές από το σχετικό e-mail)

Β. ΑΠΑΝΤΗΣΕΙΣ ΥΠΟΥΡΓΩΝ ΣΕ ΕΡΩΤΗΣΕΙΣ ΒΟΥΛΕΥΤΩΝ

(Να μπουν οι απαντήσεις ερωτήσεων από το σχετικό e-mail)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΟΥΣΑ (Όλγα Γεροβασίλη):** Κυρίες και κύριοι συνάδελφοι, πριν ολοκληρώσουμε τη σημερινή συνεδρίαση, θα ήθελα να κάνω μία ανακοίνωση ακόμη.

Πρόκειται για επιστολή που απέστειλε η Γραμματέας της Κοινοβουλευτικής Ομάδας του ΣΥΡΙΖΑ - Προοδευτική Συμμαχία κ. Θεοδώρα Τζάκρη προς τον Πρόεδρο της Βουλής, η οποία έχει ως εξής:

«Κύριε Πρόεδρε, σας ενημερώνω ότι κατά τη χθεσινή συνεδρίαση, ημέρα Τρίτη 27-8-2024, της Κοινοβουλευτικής Ομάδας του ΣΥΡΙΖΑ - Προοδευτική Συμμαχία, η Κοινοβουλευτική Ομάδα εξέλεξε κατά πλειοψηφία τον κ. Νίκο Παππά, Βουλευτή Αθηνών Β3΄ Νοτίου Τομέα, ως Πρόεδρο της Κοινοβουλευτικής Ομάδας, την κ. Τζάκρη Θεοδώρα, Βουλευτή Πέλλας, ως Γραμματέα της Κοινοβουλευτικής Ομάδας και τον κ. Αθανάσιο Μωραΐτη ως Διευθυντή της Κοινοβουλευτικής Ομάδας.

Ως Κοινοβουλευτικούς Εκπροσώπους, πρώτος είναι ο κ. Γαβρήλος Γεώργιος, Βουλευτής Αργολίδας, δεύτερη η κ. Ειρήνη Κασιμάτη, Βουλευτής Β΄ Πειραιά, και ο κ. Σαρακιώτης Ιωάννης, Βουλευτής Φθιώτιδας».

(Η προαναφερθείσα επιστολή καταχωρίζεται στα Πρακτικά και έχει ως εξής:

ΑΛΛΑΓΗ ΣΕΛΙΔΑΣ

(Να μπει η σελ. 12)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΟΥΣΑ (Όλγα Γεροβασίλη):** Κυρίες και κύριοι συνάδελφοι, μετά την ολοκλήρωση των αναφορών και των ανακοινώσεων, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Όλγα Γεροβασίλη):** Με τη συναίνεση του Σώματος και ώρα 10.10΄ λύεται η συνεδρίαση για την προσεχή Παρασκευή 30 Αυγούστου 2024 και ώρα 10.00΄, με αντικείμενο εργασιών του Σώματος κοινοβουλευτικό έλεγχο: συζήτηση επίκαιρων ερωτήσεων.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**